laion/Wikipedia-Exotic huggingface dataset:
თადეოზ სტეფანწმინდელი

თადეოზ სტეფანწმინდელი, თათე მამებელი — VI საუკუნის შუა წლებში მოღვაწე ერთ-ერთი ათცამეტი ასურელი მამათაგანი, წმინდანი (ხს. დღე — 21  აგვისტო (3 სექტემბერი)). დააარსა სტეფანწმინდის მონასტერი. დასაფლავებულია იქვე. ქართლში მოვიდა ანტიოქიიდან VI საუკუნის შუა წლებში იოანე ზედაზნელთან ერთად. ცხოვრობდა ზედაზნის მონასტერში. იქვე, ზედაზნის მთის ძირში, ააშენა მონასტერი. შემდეგ წლევის მთაში, ახლანდელი კასპის მახლობლად, დაუარსებია სტეფანწმინდის მონასტერი, სადაც დასაფლავებულია. მას მიეწერება აგრეთვე ურბნისში წმ. სტეფანეს ეკლესიის აშენება. საქართველოს მართლმადიდებელი ეკლესია წმინდა თადეოზ სტეფანწმინდელის ხსენების დღეს 3 სექტემბერს [ძვ. სტ. 21 აგვისტო] აღნიშნავს. ლომინაძე ბ., ქართული საბჭოთა ენციკლოპედია, ტ. 4, თბ., 1979. — გვ. 559. ხ. რაქვიაშვილი, „ცამეტი ასურელი მამა და მათ მიერ დაარსებული მონასტერები“, თბ., 2015, გვ. 153-154 ↑ ამჟამად ცნობილია თეთრახევის მამების ეკლესიის სახელით. ↑ საქართველოს მართლმადიდებელი ეკლესიის წმიდა სინოდის სხდომის ოქმი 23 დეკემბერი, 2005 წელი, თბილისი
ლურისტანის ოსტანი

ლურისტანის ოსტანი (სპარს. استان لرستان) — ირანის 31 ოსტანიდან ერთ-ერთი. ესაზღვრება ირანის 6 ოსტანი: ქირმანშაჰი, ჰამადანი, მარკაზი, ისპაჰანი და ხუზისტანი. ადმინისტრაციული ცენტრია ქალაქი ხორამაბადი. ლურისტანის ოსტანის მოსახლეობა შეადგენს 1,716,527 ადამიანს. ლურისტანის ოსტანში ყველაზე გავრცელებული ენებია: სპარსული და ლეკი, აგრეთვე ლურიზე. ლურისტანის ოსტანი იყოფა 10 შაჰრესტნად. ალიგუდერზი აზნა ბორუჯერდი დალფენი დორუდი დოურეჰი ხორამაბადი ხუდეშტი პოლდოკთერი სელსელეჰი Lorestān Province Cultural Heritage Organization Lorestān Governor's Office დაარქივებული 2007-09-29 საიტზე Wayback Machine. Agricultural Jihad Organization of Lorestān Province დაარქივებული 2005-04-04 საიტზე Wayback Machine. Lorestān Department of Education დაარქივებული 2005-04-07 საიტზე Wayback Machine. Lorestān Urban Utilities Company დაარქივებული 2005-04-08 საიტზე Wayback Machine. Lorestān Rural Utilities Company დაარქივებული 2005-04-08 საიტზე Wayback Machine. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 نتایج سرشماری جمعیت به تفکیک تقسیمات کشوری سال 1395 ↑ جمعیت به تفکیک تقسیمات کشوری — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعيت کشور برحسب جنس در نقاط شهری و روستایی به تفکیک استان (۱۳۹۰) — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعیت برحسب جنس به تفکیک سن و استان در سال ۱۳۸۵ — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a>
Nintendo DS

Nintendo DS (შემოკლებით DS ან NDS) — ორეკრანიანი პორტატული ვიდეო თამაშების კონსოლი, რომელიც შექმნა და გამოსცა ნინტენდომ, 2004 წელს კანადაში, აშშ-ში და იაპონიაში. კონსოლი გასახსნელის დიზაინისაა, Game Boy Advance SP-ის მსგავსი, ორი ჩაშენებული LCD ეკრანით. ქვედა ეკრანი სენსორულია. Nintendo DS-ს ასევე აქვს ჩაშენებული მიკროფონი და ვაირლესი IEEE 802.11 (Wi-Fi), რომლის მეშვეობით მოთამაშეებს საშუალება აქვთ დაუკავშირდნენ ერთმანეთს. ეს იყო პირველი ნინტენდოს კონსოლი, რომელიც იაპონიამდე გამოიცა ჩრდილო ამერიკაში. ოფიციალური Nintendo DS-ის საიტი დაარქივებული 2012-03-07 საიტზე Wayback Machine.
ილამის ოსტანი

ილამის ოსტანი (სპარს. استان ایلام) — ირანის 31 ოსტანიდან ერთ-ერთი. ესაზღვრება ირანის 3 ოსტანი: ქირმანშაჰი, ლურისტანი და ხუზისტანი. ადმინისტრაციული ცენტრია ქალაქი ილამი. ლურისტანის ოსტანის მოსახლეობა შეადგენს 545,787 ადამიანს. ილამის ოსტანში ყველაზე გავრცელებული ენებია: სპარსული და ქურთული, აგრეთვე ლური ენა. ილამის ოსტანი იყოფა 7 შაჰრესტნად. Ilam Province Department of Education დაარქივებული 2005-04-07 საიტზე Wayback Machine. Ilam Picture Gallery ↑ 1.0 1.1 1.2 1.3 1.4 1.5 1.6 1.7 1.8 نتایج سرشماری جمعیت به تفکیک تقسیمات کشوری سال 1395 ↑ جمعیت به تفکیک تقسیمات کشوری — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعيت کشور برحسب جنس در نقاط شهری و روستایی به تفکیک استان (۱۳۹۰) — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعیت برحسب جنس به تفکیک سن و استان در سال ۱۳۸۵ — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a>
Lsof

ბრძანება lsof (ინგლ. list open files) აჩვენებს გახსნილ ფაილებს რომლებიც გამოყენების პროცესშია. იგი აჩვენებს გამოყენებულ ფაილს და აგრეთვე პროცესს (პროგარმას), რომელიც მას იყენებს. ფაილი შეიძლება იყოს ნებისმიერი იუნიქსის ფაილი: ჩვეულებრივი ფაილი, პაიპი, ქსელის სოკეტი ან მოწყობილობის აღწერის ფაილი. # lsof /var COMMAND PID USER FD TYPE DEVICE SIZE/OFF NODE NAME syslogd 350 root 5w VREG 222,5 0 440818 /var/adm/messages syslogd 350 root 6w VREG 222,5 339098 6248 /var/log/syslog cron 353 root cwd VDIR 222,5 512 254550 /var -- atjobs lsof manpage on www.netadmintools.com Lsof FAQ [1] დაარქივებული 2015-08-22 საიტზე Wayback Machine. Sam Nelson's PCP დაარქივებული 2007-05-09 საიტზე Wayback Machine. script, an alternative to "lsof -i" for Solaris. Troubleshooting Running Systems with lsof დაარქივებული 2009-02-11 საიტზე Wayback Machine.
პიროს ბრეთელი

პიროს ბრეთელი — VI საუკუნის შუა წლებში მოღვაწე ერთ-ერთი ათცამეტი ასურელი მამათაგანი, წმინდანი (ხს. დღე — 15 (28) მაისი). დააარსა ქართლში ბრეთის ეკლესია, დასაფლავებულია იქვე. როგორც საეკლესიო მატიანე გადმოგვცემს, „წმიდა პიროს ბრეთელმა, ღვთაებრივმა ხატმან სინანულისამან, მდიანრე ჯვარისწყლის მარცხენა სანაპიროზე, ბრეთში დააარსა სავანე — დაჰყო ზემო ქართლს დვანის წყალსა ზედა და აღაშენა მუნ მონასტერი თვისი, მოახლო ბრეთისა სოფლისა“. საქართველოს მართლმადიდებელი ეკლესიაში წმინდა პიროს ბრეთელის ხსენების დღეა 15 (28) მაისი. ლომინაძე ბ., ქართული საბჭოთა ენციკლოპედია, ტ. 4, თბ., 1979. — გვ. 559. ხ. რაქვიაშვილი, „ცამეტი ასურელი მამა და მათ მიერ დაარსებული მონასტერები“, თბ., 2015, გვ. 150
Rockstar Games Presents Table Tennis

Rockstar Games presents Table Tennis — მაგიდის ჩოგბურთის სიმულატორი ვიდეო თამაში. იგი პირველად გამოვიდა 2006 წლის 26 მაისს სისტემისთვის Xbox 360. Wii ვერსია გამოვიდა 2007 წლის 16 ოქტომბერს. ოფიციალური საიტი ↑ Rockstar Presents Table Tennis Review. IGN (2007-10-15). დაარქივებულია ორიგინალიდან — 2012-05-04. ციტირების თარიღი: 2007-11-10.
Mkdir (იუნიქსი)

mkdir (ინგლ. make directory) — იუნიქსის ბრძანება, რომელიც ქმნის საქაღალდეს. ეს ბრძანება არსებობს ყოველივე იუნიქსისნაირ სისტემაში, რომელიც ექვემდებარება POSIX-ის სტანდარტს. ახალი საქაღალდის შექმნა რომელსაც ერქმევა filmebi: user ~ # mkdir filmebi სხვა საქაღალდეში ახალი საქაღალდის შექმნა, ნებისმიერი ადგილიდან: user ~ # mkdir -p /tmp/a/b/c (ინგლისური) mkdir man page
Mv (იუნიქსი)

mv (ინგლ. move) არის იუნიქსის ბრძანება რომლის საშუალებით შესაძლოა ფაილების და საქაღალდების გადაადგილება ან მათი წოდების შეცვლა. თუ ძველი და ახალი ფაილები ერთდაიგივე ფაილურ სისტემაში იმყოფებიან მაშინ უბრალოდ წოდების შეცვლა ხდება. ფაილის ან საქაღალდის გადაადგილება ან წობეის შეცვლა რომ მოხდეს მონხმარებელს წერის უფლება უნდა ჰქონდეს იმ საქაღალდეში სადაც ახალი ფაილი ან საქაღალდა გადაადგილებული. narke ~ # mv films.txt filmebi.txt (ინგლისური) mv: move files – Commands & Utilities Reference, The Single UNIX® Specification, Issue 7 from The Open Group (ინგლისური) mv(1): move (rename) files – Linux man page
საგვარჯილე

საგვარჯილე — კარსტრული მღვიმე საქართველოში, იმერეთის მხარის თერჯოლის მუნიციპალიტეტში, სოფელ ძევრის მახლობლად. მდებარეობს მდინარე შავიწყლის ხეობაში, ზღვის დონიდან 220 მ სიმაღლეზე. გამომუშავებულია ზედა ცარცულ კირქვებში. ეხის ტიპის სიღრუეა (სიგრძე 13 მ, სიგანე 37 მ, სიმაღლე 20 მ). საგვარჯილე მრავალფენიანი არქეოლოგიური ძეგლია. მის წინ, მეობის მარჯვენა მხრეს, მრავალი მცირე ზომის კარსტრული მღვიმე და ეხია, რომელთა ნაწილს ფეოდალურ ხანაში სამალავებად იყენებდნენ. საგვარჯილე გათხარეს 1951–1952 წლებში (ხელმძღვანელი ნ. ზ. ბერძენიშვილი). სტრატიგრაფიულ ჭრილში ფიქსირებულია 12 ფენა; ზედა პალეოლითის, ნეოლითის, ენეოლითის, ადრინდელი ბრინჯაოს, ანტიკური და ფეოდალური ხანის. საერთო სიმძლავრეა 13 მ. სტერილური შრეებით ერთმანეთისაგან გამოყოფილია პალეოლითური ხანის 5 ფენა. ქვედა ფენაში აღმოჩნდა ზედაპალეოლითური ხანის ქვის ნაწარმი, შუაპალეოლითური (მუსტიეს ეპოქის) წვეტანები და სახოკები. მომდევნო 4 ფენა შეიცავდა ზედა პალეოლითის სხვადასხვა საფეხურისათვის დამახასიათებელ ნივთებს (ზღვის ლოკოკინებისაგან დამზადებული ყელსაბამი; გეომეტრული ორნამეტრით შემკული ძვლის საკინძი, ტალკისაგან დამზადებული ძვლის საკინძი, ტალკისაგან დამზადებული წერტილოვანი ნაჭდევებით შემკული საკიდი — ავგაროზები, ცხოველთა გახვრეტილი კბილები და სხვა). ენეოლით-ადრინდელი ბრინჯაოს ფენებში ნაპოვნია ირმის რქისგან დამზადებული თოხისნაირი იარაღი, ძვლის ჭვილთი, ანკესი, ნემსები, სადგისები და სხვა. მრავლადაა კაჟის ქვის ნაკეთობანი (სხვადასხვა ტიპის ისრისპირები და შუბისპირები, ქვის გახეხილ-გაპრიალებული იარაღი, სამაჯურები, კერამიკური ნაწარმი და სხვა). ენეოლით-ადრინდელი ბრინჯაოს მასალა დაცულია აკად. ს. ჯანაშიას სახელობის საქართველოს სახელმწიფო მუზეუმში, დანარჩენი — ივ. ჯავახიშვილის სახელობის ისტორიის, არქეოლოგიისა და ეთნოგარაფიის ინსტიტუტის არქეოლოგიის კვლევის ცენტრში. ტინტილოზოვი ზ., თუშაბრამიშვილი დ., ქართული საბჭოთა ენციკლოპედია, ტ. 8, თბ., 1984. — გვ. 613-614. „საქართველოს არქეოლოგია“, თბილისი: თბილისის სახელმწიფო უნივერსიტეტის გამომცემლობა, 1959. — გვ. 37-38. გრძელიშვილი ი., „საგვარჯილეს“ სტრატიგრაფიისათვის, «საქართველოს სსრ მეცნიერებათა აკადემიის მოამბე», 1953, ტ. 14, № 9; თუშაბრამიშვილი დ., ნებიერიძე ლ., საქართველოს ზოგიერთი ნეოლითური ძეგლის დათარიღებისათვის, «მაცნე, ისტორიის, არქეოლოგიის, ეთნოგრაფიისა და ხელოვნების ისტორიის სერია», 1971, № 4; ↑ საქართველოს კულტურისა და ძეგლთა დაცვის მინისტრის ბრძანება № 03/44, 2013 წლის 12 მარტი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
სტეფანე ხირსელი

სტეფანე ხირსელი, სტეფანე ქიზიყელი — VI საუკუნის შუა წლებში ხირსაში (ქიზიყი) მოღვაწე ერთ-ერთი ათცამეტი ასურელი მამათაგანი, წმინდანი (ხს. დღე — 27 დეკემბერი (9 იანვარი)). დააარსა ხირსის მონასტერი, დასაფლავებულია იქვე. სტეფანე ხირსელის ცხოვრების ამსახველმა წერილობითმა წყაროებმა ჩვენამდე ვერ მოაღწია. გადმოცემით ცნობილია რომ ის იოანე ზედაზნელის მოწაფე იყო და სამოღვაწეოდ მან შეარჩია ცივ-გომბორის ქედზე მცირე ფერდი, რომელიც იმ დროს უსიერი ტყით იყო დაფარული. წმინდა სტეფანემ „აღაშენა სამყოფელი თჳსი ხირსის სოფლის მოახლო, სახელსა ზედა წმ. სტეფანესა“. თუმცა ცალკეული მაგალითები ხირსის სასწაულმოქმედი ცხოვრებისა აღარ არსებობს, უდავოა, რომ მან „ურიცხუნი ძალნი და ნიშნი აღასრულნა ქვეყანასა ზედა, ვინათგან მრავალ არიან სასწაულნი“ ქმნილნი ასურელ მამათ მიერ. „შემდეგ მრავალს მიუღუაწებია ქვემო კახეთს“, ნეტარი მამა მშვიდობით აღესრულა. მის მიერ აშენებულ მონასტერში „დაიდვა წმინდა გვამი მისი სავსე სასწაულებითა და ნიშებითა“. საქართველოს მართლმადიდებელი ეკლესია წმინდა სტეფანეს ხსენების დღეს 9 იანვარს [ძვ. სტ. 27 დეკემბერი] აღნიშნავს. ქართული საბჭოთა ენციკლოპედია, ტ. 9, თბ., 1985. — გვ. 567. ვახუშტი, „აღწერა სამეფოსა საქართველოსა“, წგნ.: ქართლის ცხოვრება, ს. ყაუხჩიშვილის გამოც., ტ. 4, თბ., 1973 ხ. რაქვიაშვილი, „ცამეტი ასურელი მამა და მათ მიერ დაარსებული მონასტერები“, თბ., 2015, გვ. 161
ნუკას საყდარი

ნუკას საყდარი, ნუკა-საყდარი — შუა საუკუნეების ქართული ეკლესია და მონასტერი ამჟამინდელ თურქეთის პროვინცია ართვინში — ისტორიულ კლარჯეთში. მდებარეობს მდ. კარჩხალას ხეობაში, სოფელ ვერანაბაღის პირდაპირ, ხანძთის ზემოთ აღმართული კლდოვანი მთის კონცხზე. ტაძრის ზემოთაა განლაგებულია სოფელი შუა ფორთა. არ იხსენიება ისტორიულ წერილობით წყაროებში. საქართველოს მართლმადიდებელი ეკლესიის დაყოფით შედის ახალციხისა და ტაო-კლარჯეთის ეპარქიაში. უმოქმედოა. ეკლესია წარმოადგენს ორნავიან ბაზილიკას, სამხრეთით ერთი წრიული გამყოფი სვეტით. ცენტრალური ნავი აფსიდით სრულდება, სამხრეთით კი დამატებითი სათავსია. ჩრდილოეთით მხოლოდ მცირე სადგომია საკურთხევლის გასწვრივ, რომლის ჩრდილოეთ კედელს კლდე წარმოადგენს. ეკლესიის იატაკის ქვეშ კრიპტა უნდა ყოფილიყო. ეკლესიაში შესასვლელი დასავლეთიდანაა, სარკმლები თითო-თითოა დასავლეთით და სამხრეთით, სამიც – აღმოსავლეთით. გააჩნია ცალკე გამოყოფილი სათავსები საკურთხევლის ორივე მხარეს, რაც ერთადერთი შემთხვევაა ქართულ ორნავიან ტაძრებში. ნაგებია ცუდად გათლილი ქვის კვადრებითა და მოკლებულია ყოველგვარ შემკულობას. ნაშენებია ადგილობრივი კლდოვანი ქვით. ნუკას საყდარი კონსტრუქციული ტექნიკით IX საუკუნის ეკლესიათა დამახასიათებელი თვისებების მატარებელია (პარეხი, ესბეკი). ბაზილიკის სამხრეთ-აღმოსავლეთით მდებარეობს მონასტრის სხვა ნაგებობები – გალავნის კედელი შესასვლელი კარით, რომელსაც თაღოვანი გადახურვა აქვს, მასშივე ჩაშენებული კოშკისმაგვარ ნაგებობა და ნიშები. ეს შენობები, რომლებიც ნიკო მარს აქვს აღწერილი, მის დროს უკვე საკმაოდ დანგრეული და შებღალული ყოფილა. პირველი ცნობებები ძეგლის შესახებ ნ. მარის „შავშეთისა და კლარჯეთში მოგზაურობის დღიურში“ მოგვეპოვება. მან ტაძრის ორი ფოტო გამოაქვეყნა და დეტალურადაც აღწერა, რადგან ხანძთის უმნიშვნელოვანეს მონასტრად მიიჩნია. პავლე ინგოროყვამ დაასაბუთა ამ მოსაზრების მცდარობა. იგი ფიქრობდა, რომ ნუკა-საყდარი არის VI-VII საუკუნეებში არსებული ფორთის საეპისკოპოსოს კათედრალი, რომლის არსებობაც დვინის 506 წლის საეკლესიო კრების დამსწრე ქართველ ეპისკოპოსთა ჩამონათვლიდან ჩანს. ვარაუდი გამოთქვა დ. კლდიაშვილმა. მისი აზრით, ნუკა-საყდარი არის „გრიგოლ ხანძთელის ცხოვრებაში“ მოხსენიებული დაფანჩულთა საგვარეული სამარხი გუნათლის ვანი. წერილობით ცნობათაგან ნუკა-საყდარს, ყველაზე მეტი ალბათობით, უკავშირდება ჟამთააღმწერლის მონათხრობი დაახ. 1280 წლის, ოპიზის მონასტრის დამარბეველი, მონღოლთა ლაშქრობის შესახებ. ოპიზას მიახლოებული მონღოლები ადგილის ამგვარი განსაზღვრება – მთაზე, ოპიზასა და მიძნაძორს შორის – მიესადაგება მხოლოდ ხანძთის მონასტერსა და ნუკა-საყდარს, ამასთან ხანძთა სწორედ წმ. გიორგის სახელობისაა, მაგრამ ძნელი წარმოსადგენია, რომ ჟამთააღმწერელს სახელგანთქმული სავანე მთის სახელწოდებით მოეხსენიებინა და არა ხანძთად. გარკვეულ მითითებას შეიცავს თვით ტოპონიმიც: სიტყვა „ძეგლი“-ს ერთ-ერთი მნიშვნელობა ძველ ქართულში არის სვეტი. მართლაც, კლდე, რომელზეც დგას ნუკას საყდარი, კოლოსალურ ბუნებრივ სვეტს წააგავს და სავსებით ბუნებრივია, რომ მას „ძეგლი“ შერქმეოდა. ამდენად, სავარაუდოა, რომ ძეგლის წმ. გიორგი სწორედ გვიანდელი ნუკას საყდარი უნდა იყოს. აღმოსავლეთის ჭრილი ნუკას საყდარი | სამხრეთ კავკასიის ისტორიული ძეგლები დ. ხოშტარია — კლარჯეთის ეკლესიები და მონასტრები, არტანუჯი, 2005.
მიქაელ ულუმბოელი

მიქაელ ულუმბოელი — VI საუკუნის შუა წლებში მოღვაწე ერთ-ერთი ათცამეტი ასურელი მამათაგანი, წმინდანი (ხს. დღე — 18 ივნისი (1 ივლისი)). დააარსა ქართლში ულუმბის მონასტერი, დასაფლავებულია იქვე. ქართლში მოვიდა ანტიოქიიდან VI საუკუნის შუა წლებში იოანე ზედაზნელთან ერთად. ცხოვრობდა ზედაზნის მონასტერში. ზედაზნიდან საქადაგებლად წმინდა მიქაელ ულუმბოელი დაემკვიდრა სოფელ ულუმბოს ახლოს, სადაც მდინარე ალისწყალთან ააშენა მონასტერი. მონასტერი არაერთხელ გამხდარა შემოსევის საგანი, რის გამოც მიქაელ ულუმბოელის ცხოვრების ამსახველი წერილობითი წყაროები დაკარგულია. აღსრულების შემდეგ ღირსი მამა მის მიერვე აშენებულ მონასტერში დაკრძალეს. საქართველოს მართლმადიდებელი ეკლესია წმინდა პიროს ბრეთელის ხსენების დღეს 1 ივლისს [ძვ. სტ. 18 ივნისი] აღნიშნავს. ლომინაძე ბ., ქართული საბჭოთა ენციკლოპედია, ტ. 7, თბ., 1984. — გვ. 25. ხ. რაქვიაშვილი, „ცამეტი ასურელი მამა და მათ მიერ დაარსებული მონასტერები“, თბ., 2015, გვ. 147
სურამის ლესია უკრაინკას მუზეუმი

ლესია უკრაინკას მუზეუმი — მემორიალური მუზეუმი ხაშურის მუნიციპალიტეტის დაბა სურამში. მუზეუმი განთავსებულია სურამელი აზნაურის, ცნობილი ეთნოგრაფის ნიკოლოზ აბაზაძის XIX საუკუნის სახლში, მუზეუმის ფონდებში დაცულია ცნობილი უკრაინელი პოეტისა და მწერლის ლესია უკრაინკას ცხოვრებასა და შემოქმედებასთან დაკავშირებული მასალები: პოეტის კრებულები, ხელნაწერები, სხვადასხავა ხასიათის დოკუმენტები, სახვითი ხელოვნების ნიმუშები, ნუმიზმატიკური, ფოტო და ეთნოგრაფიული მასალა. მუზეუმის გახსნის ინიციატორი იყო გიორგი ლეონიძე. მუზეუმის წინ აღმართულია თამარ აბაკელიას მიერ შესრულებული ლესია უკრაინკას ძეგლი. საქართველოს მუზეუმების სია გ. გოგოლაძე, ხაშურის რაიონი, გზამკვლევი, თბ., 1970 წ. საქართველოს ისტორიისა და კულტურის ძეგლთა აღწერილობა ტ. 5. თბ., 1990  კულტურული მემკვიდრეობის პორტალი, № 21407 ლესია უკრაინკას სახლ-მუზეუმი — საქართველოს მუზეუმების საიტი
ლევან ხმალაძე

ლევან ხმალაძე (დ. 6 აპრილი, 1985, თბილისი) — ქართველი ფეხბურთელი, კვიპროსული „ოთელოსისა“ და საქართველოს ეროვნული ნაკრების ცენტრალური ნახევარმცველი. ლევან ხმალაძემ კარიერა 2001 წლიდან დაიწყო. თავდაპირველად თბილისის „ნორჩ დინამოელში“ დაიწყო თამაში, შემდეგ გადავიდა თბილისის „დინამოში“, ხოლო სამი სეზონის შემდეგ კლუბმა ბოლნისის „სიონში“ გაანათხოვრა. ლევანის ბოლნისური კარიერა ძალიან კარგ დროს დაემთხვა, 2005–2006 წლების სეზონში „სიონმა“ საქართველოს ჩემპიონის ტიტული მოიპოვა. 2010 წელს თამაშობდა ხაიფის „ჰაპოელში“. 2008 წელს ხმალაძე კვლავ დინამოში დაბრუნდა, სადაც 2013 წლამდე ითამაშა. 2013 წელს ხმალაძემ გიორგი შაშიაშვილთან და ირაკლი ლექვთაძესთან ერთად „დინამო“ დატოვა. სეზონის დასრულებამდე იცავდა საჩხერის „ჩიხურას“ ღირსებას. ივნისიდან კვიპროსული „ოთელოსის“ ფეხბურთელია. ლევან ხმალაძე 2008 წლიდან თამაშობს ეროვნულ ნაკრებში. იმავე წლის აგვისტოში უელსთან გასამართ ამხანაგურ შეხვედრაში ნაკრების მწვრთნელმა ექტორ კუპერმა გამოიძახა. აღსანიშნავია, რომ ეს მატჩი ექტორისთვისაც და ლევანისთვისაც სადებიუტო იყო ეროვნულ ნაკრებში. შემდეგ იყო ძირითად შემადგენლობაში იტალიასთან. უმაღლესი ლიგა ჩემპიონი (4): 2004/2005, 2005/2006, 2007/2008, 2012/2013 უმაღლესი ლიგა ფინალისტი (2): 2008/2009, 2010/2011 საქართველოს თასის გამარჯვებული (2): 2008/2009, 2012/2013 საქართველოს თასის ფინალისტი (1): 2013/2014 საქართველოს სუპერთასის გამარჯვებული (1): 2008/2009 საქართველოს სუპერთასის ფინალისტი (2): 2009/2010, 2013/2014 პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ ცვლილებები დინამოში, დინამოს ოფიციალური საიტი, 24 დეკემბერი, 2013. ↑ ლევან ხმალაძე ,,ჩიხურელია"[მკვდარი ბმული], ჩიხურას ოფიციალური საიტი, 9 თებერვალი, 2014. ↑ ინფორმაცია მატჩის შესახებ Soccerway-ზე
ზენონ იყალთოელი

ზენონ იყალთოელი — VI საუკუნის შუა წლებში იყალთოში მოღვაწე ერთ-ერთი ათცამეტი ასურელი მამათაგანი, წმინდანი (ხს. დღე — 16 (29) ოქტომბერი). დააარსა იყალთოს მონასტერი, დასაფლავებულია იქვე. ზენონ იყალთოელის ცხოვრების ამსახველმა წერილობითმა წყაროებმა ჩვენამდე ვერ მოაღწია. გადმოცემით ცნობილია რომ ის იოანე ზედაზნელის მოწაფე იყო და მოღვაწეობდა ჯერ ზედაზნის, შემდეგ კი თავისსავე დაარსებულ იყალთოს მონასტერში. დასაფლავებულია იქვე, მაცხოვრის ხელთუქმნელი ხატის სახელობის ტაძარში. ზენონ იყალთოელის მოღვაწეობამ ხელი შეუწყო კახეთში ქრისტიანული ეკლესიის განმტკიცებას. მისი ცხოვრების აღმწერელი თხზულება შემონახული არ არის. ზენონ იყალთოელი იხსენიება ზედაზნელის ცხოვრებაში. საქართველოს მართლმადიდებელი ეკლესია წმინდა ზენონ იყალთოელის ხსენების დღეს 29 ოქტომბერს [ძვ. სტ. 16 ოქტომბერი] აღნიშნავს. ლომინაძე ბ., ქართული საბჭოთა ენციკლოპედია, ტ. 4, თბ., 1979. — გვ. 514. ხ. რაქვიაშვილი, „ცამეტი ასურელი მამა და მათ მიერ დაარსებული მონასტერები“, თბ., 2015, გვ. 155
ვოსხოდ-1

„ვოსხოდ-1“ (რუს. «Восход-1») — საბჭოთა კოსმოსური პროგამა „ვოსხოდ“-ის სამადგილიანი კოსმოსური ხომალდი. კოსმოსში იფრინა 1964 წლის 12 ოქტომბერს. ხომალდის მასა 5320 კგ. ორბიტაზე გაიყვანეს 1964 წლის 12 ოქტომბერს ვ. კომაროვის მეთაურობით. ხომალდში იყვნენ აგრეთვე მეცნიერი თანამშრომელი კ. ფეოქტისტოვი და ექიმი ბ. ეგოროვი. ორბიტის პერიგეუმის სიმაღლე იყო 177.5 კმ, აპოგეუმისა — 408 კმ. იფრინა 1 დღე-ღამე და დაეშვა კუსტანაიდან 312 კმ-ზე ჩრდილო-აღმოსავლეთით. კონსტრუქციისა და მოწყობილობის მიხედვით „ვოსხოდ-1“ განსხვავდებოდა „ვოსტოკის“ სერიის კოსმოსური ხომალდებისაგან. „ვოსხოდს“ ჰქონდა რბილად დაჯდომის სისტემა, აგრეთვე სარეზერვო სამუხრუჭო ძრავიანი ხელსაწყო, ახალი აპარატურა (იონურგადამწოდიანი დამატებითი საორიენტაციო სისტემა, გაუმჯობესებული სატელევიზიო და რადიოტექნიკური აპარატურა და სხვა). ფრენის მიზანი იყო მრავალადგილიანი პილოტირებული კოსმოსური ხომალდის გამოცდა ჯგუფური ფრენის დროს, კოსმონავტთა შრომისუნარიანობის გამოკვლევა, ფიზიკურ-ტექნიკური და სამედიცინო-ბიოლოგიურ გამოკვლევათა გაფართოებული პროგრამის ჩატარება და სხვა. ვ. კომაროვი კ. ფეოქტისტოვი ბ. ეგოროვი Voskhod 1. Encyclopedia Astronautica. ციტირების თარიღი: 2008-08-10. ქართული საბჭოთა ენციკლოპედია, ტ. 4, თბ., 1979. — გვ. 459.
პრაქსიტელე

პრაქსიტელე – ძველი ბერძენი მოქანდაკე, ანტიკური ხანის (ჩვ.წ.აღ. IV საუკუნის), ერთ-ერთი სახელგანთქმული მოღვაწე. იგი არის, პატარა დიონისეთი ჰერმესის და აპოლონის ცნობილი ქანდაკებების ავტორი. პრაქსიტლეს შემოქმედება აღწერილია რომაულ წყაროებსა და ანტიკური ხანის ავტორთა გადმოცემებში. პრაქსიტლეს შემოქმედებას ფერთა გამას კი მხატვარი ნიკია აძლევდა. ითვლება, რომ ათენელი შემოქმედის კეთისოდოტის შვილი პრაქსიტელე, დაიბადა ათენში ჩვ.წ.აღ. 390 წელს. ალექსანდრე მაკედონელის დროისთვის, კი მოქანდაკე ცოცხალი აღარ უნდა ყოფილიყო. პრაქსიტელე – პირველი მოქანდაკეა, რომელმაც მაქსიმალური რეალობით გამოსახა შიშველი ქალის, აფროდიტა კნიდსელის სხეული, სადაც შიშველ ღვთაებას ხელით უჭირავს სხეულზე ჩამოცურებული ჩასაცმელი. შემდგომში ბევრი მოქნდაკე ზუსტად ასეთ პოზაში კვეთდა ღვთაების სხეულს. პრაქსიტლეს აფროდიტა იმდენად პოპულარული გახდა, რომ სკულპტურაში სფუძველი დაუდო ქალის ქანდაკების ახალ ტიპს: აფროდიტა კნიდსელის ტიპს (ასეთს, მაგალითისთვის განეკუთვნება ვენერა მილოსელი). პრაქსიტლეს პატივსაცემად პლანეტა მერკურზე ერთ-ერთ კრატერს მისი სახელი დაერქვა. Aileen Ajootian, "Praxiteles", Personal Styles in Greek Sculpture (ed. Olga Palagia and J. J. Pollitt), Cambridge University Press, 1998 (1st publication 1996) (ISBN 0-521-65738-5), pp. 91–129. (იტალიური) Antonio Corso, Prassitele, Fonti Epigrafiche e Lettarie, Vita e Opere, three vol., De Lucca, Rome, 1988 and 1991. (ფრანგული) Marion Muller-Dufeu, La Sculpture grecque. Sources littéraires et épigraphiques, éditions de l'École nationale supérieure des Beaux-Arts, coll. « Beaux-Arts histoire », Paris, 2002 (ISBN 2-84056-087-9), p. 481-521 (new edition of Overbeck's Antiquen Schiftquellen, 1868). შეგიძლიათ იხილოთ მედიაფაილები თემაზე „პრაქსიტელე“ ვიკისაწყობში. Archaeological Museum of Olympia: The Hermes of Praxiteles დაარქივებული 2007-12-12 საიტზე Wayback Machine. CMA Collections: Apollo Sauroktonos by Praxiteles დაარქივებული 2010-10-09 საიტზე Wayback Machine. about Apollo Sauroktonos statues in marble and bronze small head of Aphrodite ↑ Benezit Dictionary of Artists — OUP, 2006. — ISBN 978-0-19-977378-7 <a href="https://wikidata.org/wiki/Track:Q217595"></a><a href="https://wikidata.org/wiki/Track:Q24255573"></a><a href="https://wikidata.org/wiki/Track:Q1547776"></a> ↑ Union List of Artist Names <a href="https://wikidata.org/wiki/Track:Q110250907"></a><a href="https://wikidata.org/wiki/Track:Q2494649"></a> ↑ NNDB — 2002. <a href="https://wikidata.org/wiki/Track:Q1373513"></a>
ალკამენე

ალკამენე — სპარტის მეფე ძვ. წ. VIII საუკუნეში, აგიდების გვარის წარმომადგენელი, მეფე ტელეკლას შვილი,. რომელიც მეფობდა 37 წლის განმავლობაში, რასაც ადასტურებს „ევსევის ქრონიკები“ (ძვ. წ. 814-777 წ.წ.), თუმცა სხვა წყაროები ადასტურებენ, რომ იგი მეფობდა 38 წელს და, რომ მისი მეფობის მეათე წელს ჩატარებულა პირველი ოლიმპიადა. სხვა მეცნიერები უფრო სკეპტიკურად განწყობილნი ბერძნული ტრადიციებისადმი, მისი მეფობის წლებს მიაკუთვნებენ ძვ. წ. VIII საუკუნის უკანასკნელ მესამედს. მისი მეფობის პერიოდში სპარტანული ჯარის მიერ დანგრეულ იქნა, აჰეიცებით დასახლებული ქალაქი ჰელოსი, ასევე დაამარცხა ამ ქალაქის მაცხოვრებელთა დასხმარებლად მოსული არგოსების ჯარი. ასევე, ლაკიდემიანელებმა კუნძულ კრეტაზე გააგზავნეს სპარტელთა ჯარი, რათა იქ ჩაეხშოთ კრეტანელთა შორის გაჩაღებული ომი. ალკამენი, მესენის ომის პირველ წელს (ძვ. წ. 743 წ.) სპარტანელებს ხელმძღვანელობდა, ამფეაზე ლაშქრობისას და ის მალე გარდაიცვალა. ორაკულმა ალკამენს და თეოპომპს უწინასწარმეტყველა, რომ „სიმდიდრის დაგროვებისადმი ლტოლვა ოდესმე სპარტას დაღუპავდა“. ↑ ჰეროდოტე. „ისტორია“. VII, 204. ↑ დიოდორე სიცილიელი. „ისტორიული ბიბლიოთეკა“. VII, 8 = ევსევიას ქრონიკა. ↑ პავსანია . ელადის აღწერა. III 2, 7. ↑ პლუტარქე. სპარტანელთა უძველესი ტრადიციები. 42.